लाइसेंस का नवीनीकरण ऑनलाइन होगा
लाइसेंस का नवीनीकरण ऑनलाइन होगा
खरगोन | शस्त्र लाइसेंस से संबंधित अधिसूचित सेवाओं के आवेदन लोक सेवा गारंटी के तहत ऑनलाइन लिए जाएंगे। इससे समय सीमा में निराकरण होगा। शस्त्र लाइसेंस नवीनीकरण व शस्त्र लाइसेंस की डुप्लीकेट प्रति प्राप्त करने के लिए आवेदन करने होंगे।
कृषि मंत्री भी नर्मदा सेवायात्रा में होंगे शामिल
खरगोन | कृषि मंत्री गौरीशंकर बिसेन नमामि देवी नर्मदे सेवायात्रा में शामिल होंगे। वे 4 मार्च को इंदौर से ग्राम गुलाटी के लिए प्रस्थान कर शाम 5 बजे महेश्वर पहुंचेंगे। इसके उपरांत वे धामनोद होते हुए पुनः गुलाटी की ओर प्रस्थान करेंगे।
प्रदेश का बजट फर्जी आंकड़ों की बाजीगरी
खरगोन | पीसीसी अध्यक्ष अरुण यादव ने प्रदेश के बजट को फर्जी आंकड़ों की बाजीगरी व जनविरोधी बताया है। उन्होंने जारी बयान में कहा, वित्तमंत्री ने बुनियादी नागरिक सुविधाओं का बजट में पूरी तरह मखौल उड़ाया है। आमजन, अजा-अजजा, किसानों, महिला, युवा, विद्यार्थियों के लिए कोई विशेष प्रावधान नहीं किए।
hin_Deva hin_Deva hin_Deva hin_Deva hin_Deva hin_Deva hin_Deva